Hernyó voltál...
Hernyó voltál, pille lettél,
Idres, bodros, elkap a szél!
  Aki meglát, mosolyog:
  Húgom-asszony mi dolog...?!

A forró nap el nem éget,
Ünnep néked szombat és kedd;
  Csak a tűkör és gitár:
  Kezeid közt ami jár!

Ahol elmégy, néznek arra,
Az is, aki nem akarja!
  Megigézi szép szemed:
  Akire csak ráveted!

Illatos lég... tündér-álom!
Fülmile minden ágon;
  Egy, mi benne rosz marad:
  Hogy rövid lesz a nyarad!
Versek